Posedanto de : Ĉiu movado suferas pro egooj kaj manko de kunlaboremo
#000000
Posedanto de la domajnoj , esperanto.info kaj esperanto.tw, en Germanio loĝanta usonano Steve Cobb rakontis en intervjuo al kunredaktoro de Libera Folio, Grigorij Arosev, kiel li sukcesis akiri la domajnojn, pri sia sperto rilate pluvendon, administradon kaj distribuadon de la funkcioj de la retejoj. “Ni esperantistoj ne sukcesas allogi neesperantistojn pro nia alia, nepraktika pensmaniero”, – diras Cobb.
#000001
Mi antaŭenpuŝas Esperanton ĉar ĝi estas eleganta (malgraŭ la difektoj), ne pro iu ajn alia ideologio. Daŭre iritas min, ke mi trovis Esperanton tre hazarde, kaj ke la plejmulto de la homoj neniam aŭdos pri ĝi. Mi miras, ke Esperanto ne pli videblas, kaj ne videblas pli alloge. En la Esperantomovado mi antaŭe faris varbilojn, plej sukcese la unuajn normalajn ŝnurojn por nomŝildoj en aranĝoj. Mi mendis la Esperantan eldonon de la ĉarma libro La Aventuroj de Jonathan Gullible, belege tradukita de Evgenija Amis (antaŭa redaktisto de Kontakto) kaj eldonita de Impeto. Mi posedas la domajnojn , esperanto.info, esperanto.tw, kaj, ĝis antaŭ unu jaro, esperanto.co. Mi longe miris pro la potencialo de la interreto interligi kaj povigi esperantistojn; ŝajne ĝi savis la movadon.
#000004
En mia alia vivo mi agas pri homaj rajtoj, nuntempe pri la reformo de balotsistemoj, ĉefe en Usono.
#000005
Kio estas la historio pri la aĉetoj de la supremenciitaj “esperanto”-domajnoj? Kiel vi sukcesis aĉeti ilin? Kiel vi volis/volas ilin utiligi?
#000006
– Mi aĉetis antaŭ pli ol dek jaroj en septembro 2008, post longaj negocoj kun la tiama posedanto. Li ne estis esperantisto, li ne tre fidis kaj ne tre estimis esperantistojn post jaroj da neseriozaj klopodoj persvadi lin fordoni sian domajnon. Esperanto.info mi akiris antaŭe, mi ne memoras precize. Longe ĝenis min, ke en la ĉefaj domajnoj kun la vortoj “esperanto” mankis bona Esperanta enhavo, kaj en la domajnoj de la ĉefaj Esperantaj retejoj mankis la vorto “esperanto”. Hontinda afero.
#000007
Mi havis la ĝeneralan ideon, ke Esperanto.info estu por informo pri la lingvo, estu por komerco, esperanto.net estu socia reto, kaj estu por organizoj. La posedantoj de la aliaj domajnoj ne akordis kun mi, do mi kunlaboris kun [la nuna redaktoro de la UEA-revuo “Esperanto”] Dima Ŝevĉenko por fari la retejojn de kaj esperanto.info. Fakte, mi ne kunlaboris: ĉe Dima faris ĉion, kune kun sia edzino Anna Striganova, kaj ĉe esperanto.info Judith Meyer ankaŭ partoprenis. Mi simple provizis ilin per la domajnoj. Fakte, tio estas mia filozofio por la ĉefaj Esperantaj domajnoj: ili tro gravas por esti okupitaj de nur unu homo aŭ mallarĝa grupo. En mia rolo kiel gardisto, mi provizas per subdomajnoj diversajn grupojn kaj projektojn, se ili havas bonan, kongruan celon. Ekzemple, ĉe Georg Jähnig faris Esperanto-kurson laŭ la Zagreba metodo.
#000008
– Mi havis multe da ideoj – ili ne povis ĉiuj realiĝi plene. Sed la ĉefaj jes, almenaŭ por kelkaj jaroj. Surbaze de la populara enhav-mastruma sistemo (EMS) Drupal 6, tradukita en Esperanton, Dima Ŝevĉenko kreis ĉe la la socian reton “Nia Komunumo” – nur kun la helpo de Anna Striganova kaj eble 3 000 eŭroj de mi. La servilo kostis eble 1000 eŭrojn jare – malmulte por organizo, sed multege el la poŝo de paro da junaj rusoj.
#000010
La retejo funkciis pli ol 8 jarojn – de 2010 ĝis 2018, kaj ĉe la fino havis ĉ. 5000 uzantojn. Ĝi estis sufiĉe aktiva: ĉiutage aŭ preskaŭ aperis novaj blogaĵoj. Laŭ kutimaj normoj, sukcesis, sed povas diri nur Ŝevĉenko, ĉar li enmetis la fortostreĉon. Sed ke ĝi fine ne estis plu tenebla, tio estas malsukceso. Kion faras aliaj kun siaj rimedoj, tio estas ilia afero, sed jes, mi respondecas pri la miaj.
#000011
Ĉiuj havas siajn celojn, kaj kialojn. Kiel mi diris, mi antaŭenpuŝas Esperanton ĉar ĝi belas, sed mi devas agnoski duan kialon: instigas min, ke Esperanto ofte estas mokata. Mi ne menciu Esperanton en la laborejo. Kiam mi diras, ke mi parolas Esperanton, oni malofte reagas pozitive. Ni ĉiuj konas la tipajn reagojn, kaj ni ĉiuj havas niajn kutimajn respondojn. Pli facilus trakti tian mokadon se ni povus ne argumenti, sed montri. Mia plej efika respondo estas ludi Esperantan muzikon, sed tio ne ĉiam eblas. Bonus havi pli da altkvalitaj libroj por montri, sed pro la prezoj de libroservoj mi miras ke iu aĉetas ion ajn. Mi malfacile kredas, ke la prezoj maksimumigas profiton, sed ili certe ne maksimumigas distribuadon.
#000012
Do, pro tiuj du kialoj mi havis triopon da celoj:
– antaŭenpuŝi Esperanton, pri kiu malmultaj eĉ aŭdis,
– plialtigi la publikan aspekton de Esperanto, ke ĝi estu estiminda,
– fari komunajn rimedojn por faciligi la kreadon de bonaj retejoj.
#000013
Aspekto de la ĉefpaĝo de (stato je la 11.02.2019)
#000014
Por atingi la celojn mi havis unu solvon: modernan retejon kun la vorto “esperanto” en la domajno, kies teknologio kaj teamo povus subteni aliajn retejojn. La unua paŝo estis la domajno. Fakte, mi negocis por , atendante ke ĝin aĉetos UEA. La posedanto finfine konsentis pri prezo de 7000 usonaj dolaroj plus tri postuloj (ekzemple retpoŝtadreso), tio estas nekredeble favoraj kondiĉoj. Sed UEA ne interesiĝis. Ili diris, ke la prezo tro altas (malgraŭ mia oferto de 2000 dolaroj), ke ili jam havas domajnon, kaj ke ili ne povas garantii plenumi la postulojn. Mi miregis. Ni esperantistoj ne sukcesas allogi neesperantistojn pro nia alia, nepraktika pensmaniero.
#000015
La tria paŝo estis konstruado de la retejo. Eĉ surbaze de EMS la laboro estis enorma, kaj Dima Ŝevĉenko ne estas programisto. Vere mirinde, ke li kaj Anna Striganova tion faris duope. La lasta paŝo estis allogi teamon por subteni kaj kreskigi la retejon, kaj ĉi tie, kompreneble, aperis problemoj. Nek Ŝevĉenko nek precipe mi bone kontaktumas aŭ konstruas teamojn. Ni ne sukcesis allogi pli da kunlaborantoj por konstrui pli ĉe la retejo, nek monigi la retejon kaj dungi helpon. Estas nereale atendi, ke granda softvara programo funkcios eterne surbaze de individua heroado. Drupal 7 aperis, kaj Drupal 8 – Drupal 6 ne plu estis subtenata. Ĝisdatigi la retejon postulus enorman forton, kaj Dima Ŝevĉenko jam havas aliajn interesojn kaj respondecojn.
#000017
Okazis la atendita fino: Drupalgeddon, serioza truo en la sekureco de Drupal. Ni devis aŭ ĝisdatigi ĝin aŭ malŝalti la retejon, kaj ni elektis la duan. Tiaj truoj ekzistas en ĉiu softvaro, kaj finfine hakistoj malkovras kaj ekspluatas ilin. Drupal fakte estas bone preta, kun sia sekureca teamo, sed ankaŭ la subtenistoj de retejoj devas esti pretaj; al ni ne sufiĉis la rimedoj.
#000018
 montris, ke granda socia reto povas esti farita malmultekoste kun malmulte da hompovo. Krome ĝi montris, ke retejo bezonas teamon, ĉu volontulan ĉu pagatan. Ni fakte havis malgrandan grupon da drupalistoj, ekzemple Joan Català , kiu faris surbaze de Drupal la retejojn Pasporta Servo (jam antaŭa versio) kaj Klaku, sed iliaj retejoj havis similajn sortojn. Esperanto.de ankoraŭ uzas Drupal. Mi ne plu sekvas tiujn aferojn, sed laŭ mia scio la Esperanta komunumo neniam interkonsentis pri komunaj iloj kaj rimedoj. Probable tio jam ne eblas, ĉar teknologioj kaj iloj multobliĝas.
#000019
Nun “esperanto”-retejoj funkcias nur ĉe la domajno “.net”. La ceteraj ‒ .info, .com kaj .org fakte estas malaperintaj. Ĉu tio ne estas en si mem diagnozo por la movado?
#000020
– Bonaj Esperanto-domajnoj gravas, sed pli gravas bonaj Esperantaj retejoj. Ili ekzistas (ekz. la landaj retejoj esperanto.co kaj esperanto.de), sed ĉu ili sufiĉas? Eble iu faru ĉiujaran premion kiel la Webbys. Taksi Esperanto-retejojn laŭ kriterioj (ekz. graveco, funkciado, uzebleco, beleco, kreemo), en diversaj kategorioj (ekz. landaj organizoj, komunikado, komerco, arto). Ke la komuna kalendaro de Esperantaj eventoj daŭre restas statika paĝo profunde kaŝita sub la demajno eventoj.hu... Mi miras. Certe restas ebloj por plibonigi la virtualan Esperantion.
#000021
Aspekto de la ĉefpaĝo de esperanto.info (stato je la 11.02.2019)
#000022
Pri la ĉefaj domajnoj, jes, malĝoja afero. Esperanto.net ŝajnas esti nur kelkaj belaj paĝoj, ke estu iu memorebla domajno por disdoni bazan varbmaterialon al neesperantistoj en ilia lingvo. Tio estas bezonata, sed ne tre impona. Esperanto.net estas administrata de UEA, kiu verŝajne havas rimedojn. estis tre ambicia – vi povas kompari ĝian amplekson nur kun Lernu kaj Ĝangalo, sed ĝi ne plu funkcias, kaj ne estas planoj por ekfunkciigi ĝin aŭ Esperanto.info... Malbone. Sed memoru: ĝis mi aĉetis la domajnojn, ili apartenis ne al samideanoj. Pri mi ne scias, kion pensas nun Trio, mia samlandano el Kalifornio. Mi priparolis la temon kun li antaŭ pli ol jardeko, sed ne trovis komunan lingvon.
#000023
– La aplikaĵoj multobliĝas kaj kreskas, sed ĉu la retejoj gravecon perdas? La multe kreskinta valoro de la domajnoj sugestas alian respondon. Kiom da aplikaĵoj vi vere uzas? Ŝajnas al mi, ke mi uzas dekoble pli da retejoj ol aplikaĵoj. Foje mi uzas ambaŭ versiojn de unu fonto de informo, kiel Facebook.
#000026
Kiajn aplikaĵojn kaj retejojn bezonas la movado? En kiuj kazoj estu retejo, aplikaĵo, aŭ ambaŭ? En kiuj kazoj estu aparta Esperanto-versio? Certe por kelkaj funkcioj (ekz. mesaĝiloj) ni uzos aplikaĵojn, kaj ĝeneralajn. Mi interesiĝus ekscii per demandaro kio, laŭ la movado, mankas, kaj kion ni bezonos en la estonteco.
#000027
Mi loĝas en Berlino, kie samideanoj kreas eventojn en Facebook, sed esperanto.de, esperanto.berlin, kaj esperanto.land ĉiuj viglas. Mi ofte uzas (kaj ĝian aplikaĵon), sed ne por Esperanto. Mi volus aŭdi la sperton de aliaj. Ĉu ni ĉiuj uzu nur Facebook, aŭ ĉu restos loko por apartaj sociaj retoj por landoj (ekz. VK en Rusio), organizoj (ekz. InterNations por eksterlandanoj), aŭ roloj (ekz. LinkedIn por laboro)? Laŭ mi, la estonteco estas pli ol la FB-aplikaĵo. Almenaŭ tiel esperas.
#000028
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000029
La komitato de TEJO eksigis estraranon
#000030
Nova Direktivo de EU pri kopirajto povos damaĝi minoritatajn lingvojn
#000031
Eblaj kunlaborontoj pri tiaj aferoj estas la kamaradoj de 
#000032
El la vasta temaro, tusxita en la artikolo, vi elektis la plej aktualan kaj gravan 🙂
#000036
Se oni komprenas la esprimon "ichisto" pli ghenerale tiel, ke ghi nomas homon, kiu opinias, ke necesas iu vira sufikso analoga al "-in'", tiam Steve Cobb nepre povas esti farighinta ichisto en 1987 – almenau teorie, char:
En 1980 aperis en "Sendependa novajhletero 'Sekso kaj Egaleco' Numero 2 Aprilo 1980", p. 21, la teksto "Junulo atentigis min, ke devus esti vira sufikso egala al 'in' ...":
#000039
Tamen, partopreno de Esperanto-kurso havu prioritaton.
#000042
ĉi tuja fermo estas la plej facila afero? Nun ĝi estas nura domajno, ĉiuj blogeroj estas perditaj... sed kulpas la uzantoj, kiuj ne helpas, eĉ se tiu helpo ne estis petita. Kompreneble, ne ĉiam respondeculoj kulpas pri ĉio, sed ankau ne "neniam".
#000043
Mi komprenis, ke estas bone, ke tiaj centraj domajnoj ne apartenu al neesperantistoj. Sed mi ne jam bone komprenis la ideon por la uzmaniero de ili. Ĉu laŭ vi prefere ĉiuj Esperanto-TTT-ejoj estu subdomajnoj de tiaj centraj domajnoj? Ĉu ekz-e Libera folio ekzistu kiel subdomajno de esperanto.net?
#000045
Mi eĉ iom ĝojas, ke UEA ne transprenis , ĉar ja ekzistas aliaj tutmondaj E-asocioj, E-iniciativoj ktp., kiuj ne estas subfakoj de UEA. La Esperantoparolantaro ne havas centran strukturon. Ĝi ne havas ĝin ankaŭ pro tio, ke ni ne havas centrajn kursojn, sed ĉar ĉiu ĉiam ĉiel povas eklerni kaj poste fari meminiciative, kion li volas. Simile ne ekzistas unu centra domajno english.info aŭ simile.
#000046
Mi konsentas kun la opinio de Sebastiano ke domajno-nomoj ne estas la plej grava punkto. Evidente Esperantujo sukcesas kreski en plej diversaj terenoj danke al la granda diverseco de reta enhavo en kaj pri Esperanto. Tiu trovighas che , che , che , kaj multaj aliaj eksterkomunumaj retejoj. Multaj informoj kaj novajhoj pri Esperanto trovighas che gazetaj kaj retgazetaj retejoj.
#000048
Mi aliflanke ankau bone komprenas la pripensadon de Steve ke domajnoj kun Esperanto-nomoj estas bonaj kaj mi kompreneble shatis elekti kaj poste akiris esperanto.land sekve de afablega instigo de Steve. Denove dankegon!
#000049
Mi kelkfoje komparis la kvaliton de la enhavo kaj de la tekniko de la diversaj retejoj kun Esperanto-tekstoj. Shajnas al mi ke la eksterkomunumaj retejoj funkcias pli bone rilate la teknikon. Iel komprenebla afero, char retejo kun centmilionoj da uzantoj kiel youtube povas investi pli en bonan teknikon ol Esperanto-retejo kun plej maksimume eble cent mil uzantoj. Do ni antauvideble perdas la konkuradon pri bona teknika kvalito, en niaj propraj retejoj.
#000050
Solvoj eble povas esti, ke ni kunuzas la teknikon de aliaj. Au ke niaj retejoj havas malmultan teknikon kaj chefe pludirektas al aliaj retejoj. Oni povas ekzemple revi pri Esperanto-retejo, kiu kunigas la Esperanto-enhavon de youtube pludirektante tien kaj kie eble uzantoj prijughas ghin. Ne estas tro granda plezuro, ke la youtube-relomendoj daure proponas amason da ne-Esperantajhoj.
#000051
"Verŝajne estas diagnozo iom pri la movado, iom pri ties posedantoj".
La frazo estas tute klara kaj la kompreno de Jovana estas ĝusta. Se Steve (aŭ vi kiu verkis la artikolon) celis diri "Verŝajne estas diagnozo iom pri la movado, iom pri la posedantoj de movadaj retejoj", vi estus devinta skribi ion tian.
#000054
> egooj kaj manko de kunlaboremo
#000056
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000061
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000062
Aliĝi al 400 aliaj abonantoj
#000065